På stram line

På stram line (originaltittel: Tightrope) er en amerikansk kriminal-thriller fra 1984 regissert av Richard Tuggle. Filmen handler om en etterforsker i New Orleans som får i oppdrag å løse en rekke drap på prostituerte i byen. Samtlige av morderens ofre er kvinner som er kjent for å like sadomasochistisk sex. Hovedrollen spilles av Clint Eastwood, mens en sentral biroll spilles av Geneviève Bujold. Eastwood var også en av filmens produsenter.

Handling
Wes Block er en detektiv i drapsavsnittet hos New Orleans-politiet som får i oppdrag å løse en rekke seksualrelaterte drap på prostituerte i byens franske kvarter. Felles for de drepte er at de var kjent for å like sadomasochistisk sex. Wes får god hjelp i etterforskningen av den kvinnelige psykologen Beryl. Underveis blir han skremt når han oppdager likhetene mellom seg selv og morderen; han har selv sansen for sadomasochistisk sex og har samtidig hatt et forhold til flere av kvinnene som er myrdet. Han og morderen kommer stadig nærmere hverandre.

 Om filmen 
På stram linje ble innspilt høsten 1983 i New Orleans. Eastwood var en av filmens produsenter. Han tok også over mye av regien.

Filmen ble forholdsvis godt mottatt av anmelderne. Den har fått 83 % på Rotten Tomatoes. Filmkritikeren Roger Ebert gav den 3,5 av 4 stjerner.

I Norge fikk den blandet mottakelse. Dagsavisen gav den terningkast fem, VG tre og Dagbladet to.

Filmen innbragte 48 millioner dollar i USA og havnet på 13-plass over de mest innbringende filmene i USA i 1984.

I rollene
(utvalg)
Clint Eastwood –  Wes Block 
Geneviève Bujold –  Beryl Thibodeaux 
Dan Hedaya –  Detektiv Molinari 
Alison Eastwood –  Amanda Block 
Jenny Beck –  Penny Block
Marco St. John –  Leander Rolfe

Referanser

 Eksterne lenker 


Kategori:Thrillerfilmer fra USA
Kategori:Kriminalfilmer fra USA
Kategori:Filmer fra 1984
Kategori:Engelskspråklige filmer
Kategori:Filmer lagt til politimiljø
Kategori:Filmer lagt til New Orleans